Fatu Hiva

Fatu Hiva (; markeseraz: Fatu Iva,  ahoskatua) Markesetan kokatzen den uharte eta udalerria da.

Geografia 
Sumendi jatorriko uhartea da eta 960 metroko garaiera duen Tauauoho mendian amaitzen den mendilerro bat eratzen duten antzinako bi sumendiak osatzen dute. Mendebaldean bi badia daude: Hanavave eta Omoa. Hanavaveko badia, nabigatzaileek, Vergen badia bezala ezagutzen zuten, forma falikoko formazio arrokatsu batzuk aurkitzen baitira. Misiolari katolikoek, birjinen beloak direla interpretatuz, Birjinen badia izena aldatu zuten, frantsesez "i" bat gehituz: V (i) erges. Ekialdeko kostaldeak haran malkartsu eta iristezinak ditu. Azalera osoa 80 km²-koa da.

Fatu Hivako basoan fruta arbolak ugari dira: mangoak, bananak, pomeloak, limoiak, laranjak eta papaiak. Mangoak biztanle guztien eskura daude.

Historia 
Álvaro de Mendañak uhartea aurkitu zuen 1595eko Maria Magdalena santua egunaren bezperan, eta 'Magdalena uhartea' deitu zion. Thor Heyerdahl ikertzaile norvegiarra 1936an uhartean instalatu zen, eta hemen hasi zen garatzen historiaurreko nabigazioei buruzko bere teoriak. Bere esperientzia deskribatu zuen Fatu-Hiva: Back to Nature bere liburuan.

Demografia 
2002ko erroldan 584 biztanle zituen. Hiribildu nagusiak Omoa, hiriburua, eta Hanavave dira, izen bereko badietan kokatuak. Biztanleria nekazaritzatik, artisautzatik eta turismotik bizi da batez ere. Uhartearen orografiak ez du lurreratzeko pista bat eraikitzeko aukerarik ematen, eta ontziz bakarrik da irisgarria.

Erreferentziak

Kanpo estekak 

Markesak (uhartedia)
Polinesia Frantseseko uharteak
Polinesia Frantseseko udalerriak